armvectores/hy_wikipedia_2023 huggingface dataset:
Ջոզեֆ Մորգան

Ջոզեֆ Մորգան ( Մարտին) (անգլ.՝ Joseph Morgan, մայիսի 16, 1981(1981-05-16), Լոնդոն, Միացյալ Թագավորություն), բրիտանացի դերասան։ Նա առավել հայտնի է իր՝ Նիկոլաուս Մայքլսոն (անգլ.՝ Niklaus Mikaelson) դերով «Վամպիրի օրագրերը» սերիալում (անգլ.՝ "The Vampire Diaries"), իսկ հետագայում «Առաջնածինները» սերիալում (անգլ.՝ "The Originals")։


== Վաղ կյանք ==
Ջոզեֆ Մորգանը ծնվել է 1981 թվականի մայիսի 16-ին Լոնդոնում։ Սակայն շուտով նրա ընտանիքը տեղափոխվում է Սվանսի, որտեղ անցնում է նրա մանկությունը։ Նա իրենց ընտանիքի ամենամեծ երեխան էր։ Նա սովորել է «Մորիսոն» բազմակողմանի դպրոցում։ Մորգանը մինչև իր Լոնդոն մեկնելը՝ Դրամայի և խոսքի արվեստի դպրոցում սովորելու համար, անցել է կատարողական արվեստի դասընթացներ Սվենսի «Գովեր» քոլեջում (անգլ.՝ Gower College Swansea)։ Վերադառնալուց հետո Լոնդոն Ջոզեֆը իրեն զգում էր ուրիշ և անգամ մտածում էր թողնել դերասանական կարիերան։ Բայց առաջին դերերը մտափոխեցին նրան և նա թարմ հայացք գցեց իր կարիերայի վրա։ Ստեղծագործական ճանապարհը դերասանը սկսել է փոքրիկ դերերով սերիալներ «Հերոսական», «Լուռ վկաներ», «Հենրի VIII»: 


== Կարիերա ==
Նա իր առաջին քայլերը սկսել է «Սքայ վուան» (անգլ.՝ "Sky One") և «Կախարդը» (անգլ.՝ Hex) (որպես Տրոյ) հեռուստատեսային սերիալներով, իսկ հետագայում խաղացել է աջակցող դերեր այնպիսի ֆիլմերում, ինչպիսիք են «Ալեքսանդր» (անգլ.՝ "Alexander" ) և «Ծովերի տիրակալը. Աշխարհի ծայրին» (անգլ.՝ "Master and Commander: The Far Side of the World")  ֆիլմերը և BBC-ի «Գեղեցկության սահման» (անգլ.՝ "The Line of Beauty") սերիալում։ Նա նաև նկարահանվել է «Բժիշկ Մարտին» (անգլ.՝ "Doc Martin") և «Դժբախտ պատահար» (անգլ.՝ "Casualty") սերիալներում, ինչպես նաև «Մենսֆիլիդի զբոսայգին» (անգլ.՝ "Mansfield Park") և «Բիլի Պիպեռ» (անգլ.՝ "Billie Piper") ֆիլմերում։
2010 թվականին նա գլխավոր դեր խաղաց մի կարճ սերալում, որպես «Բեն Հուր», որը ցուցադրվեց 2010 թվականի ապրիլի 4-ին Կանադայի՝ CBC և Ամերիկային՝ ABC հեռուստատեսություններով։
Նա խաղացել է Նիկալաուս Մայքլսոնի դերը «Վամպիրի օրագրերը» և «Նախնիները» սերիալներում, ինչպես նաև Լիսանդերի դերը «Աստվածների կռիվը։ Անմահություն» (անգլ.՝ "Immortals") ֆիլմում հանրահայտ դերասան Հենրի Կավելի հետ։ «Բադի» հետուստատեսությունը նրան շնորհել է #84 տեղը 2011 թվականի հեռուսատեսային «Ամենասեքսուալ տղամարդկանց» սանդղակում։
2013 թվականի հունվարի 11-ին հայտարարվեց, որ «Բեքդոր պայլոթ»-ը կենտրանացել է «Նախնիների» վրա նկարելով Ժոզեֆ Մորգանին Նիկալաուսի Մայքլսոնի՝ գլխավոր դերում։


== Անձնական կյանք ==
Մորգանը աջակցում է «Լավատես կանայք» (անգլ.՝ Positive Women) բարեգործական միությանը։ 2014 թվականի մայիսի 15-ն հայտարարվեց, որ նա նշանադրվել է։


== Ֆիլմագրություն ==


== Մրցանակներ ==


== Ծանոթագրություններ ==


== Այլ հղումներ ==
Ջոզեֆ Մորգան Թվիթթերում
Joseph Morgan Internet Movie Database կայքում
Կատարողական CV Կուրտիս Բրաունի տաղանդներ գործակալությունում
Ժոզեֆ Մորգան պաշտոնական կայք Archived 2014-07-01 at the Wayback Machine.
Օլշանկա (Կարսի գավառ)

Անվան այլ կիրառումների համար տե՛ս՝ Օլշանկա (այլ կիրառումներ)Օլշանկա, գյուղ Արևելյան Հայաստանում, Կարսի մարզի Կարսի գավառում:
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Վերնոյխեն

Վերնոյխեն (գերմ. Werneuchen) — քաղաք Գերմանիայում, գտնվում է Բրանդենբուրգում։
Մտնում է Բարնիմ համայնքի կազմի մեջ։ Բնակչությունը 7920 մարդ է (2010 թվականի դեկտեմբերի 31-ի տվյալներով)։ Զբաղեցնում է 116,33 կմ² տարածք։ Պաշտոնական կոդը՝ 12 0 60 280։
Քաղաքը բաղկացած է 9 քաղաքային համայնքներից։


== Ծանոթագրություններ ==
Զալցբուրգի կենդանաբանական այգի

Զալցբուրգի կենդանաբանական այգի (գերմ.՝ Tiergarten Salzburg), կենդանաբանական այգի Ավստրիայի Զալցբուրգ քաղաքի հարավային հատվածում։ 14 հեկտար տարածք զբաղեցնող այգին Հելբրուննի պատմական պալատի մի մասն է կազմում։
Կենդանաբանական այգում պահվում են 140 տեսակի շուրջ 1200 կենդանիներ։ Տարեկան այցելուների թիվը կազմում է շուրջ 300 հազար մարդ։


== Պատմություն ==
Կենդանաբանական այգու ներկայիս տարածքը 1459 թվականին եղել է Պետրուս Էրլախերի կալվածական տարածքը։ 1612 թվականին Զալցբուրգի եպիսկոպոս Մարկուս Զիթիկուս Հելբրունն այստեղ կառուցում է Հալբրունի պալատը։ Այդ թվականից ի վեր այն օգտագործվում է, որպես որսորդական թռչնապահոց։ Ի հիշատակ պատմական որսորդական պահուստի՝ 1961 թվականին այստեղ կառուցվում է կենդանաբանական այգի։ Այգին ներառում էր Հելբրուսի ամրոցն ու հարակից կանաչապատ տարածքը։
Ստեղծման առաջին տարիներին կենդանաբանական այգու գործունեությունը սահմանափակվում էր մի քանի յուրատեսակ կենդանիների ցուցադրությամբ։ 1972 թվականին սկսվում են կենդանաբանական այգու ճգնաժամային տարիները։ Այն պայմանավորված էր Զալցբուրգի կենդանաբանական այգու կառավարման խորհրդի կողմից միջազգային կառույցների սահմանած օրանգուտանների ներմուծման արգելքի խախտմամբ։ Պաշտոնը ստանձնելուց հետո՝ 1990 թվականին, Լաչչինիսի իրավահաջորդ Ռայներ Ռեվերսը ընդարձակում է կենդանաբանական այգու տարածքը։ Նրա օրոք այգին ստանում է ոչ առևտրային կազմակերպության կարգավիճակ։ 2005 թվականին այգու տնօրենի պաշտոնը զբաղեցնում է Զաբինե Գրեբները։
2012 թվականին կենդանաբանական այգին քննադատության է ենթարկվել անվտանգության դեֆիցիտի համար։ Արդյունքում՝ կենդանաբանական այգու դեմ հարուցվել է դատական գործ։ Քրեական պատասխանատվությունից խուսափելու և բացերը լրացնելու համար Զալցբուրգի քաղաքային խորհուրդը կենդանաբանական այգուն հատկացնում է 220 հազար եվրո։ 2015 թվականին Զաբինեն վերընտրվեց գործադիր տնօրենի պաշտոնում։


== Տեսակային բազմազանություն ==
Զալցբուրգի կենդանաբանական այգին մեր օրերում ծառայում է նաև որպես կարևոր կրթական հաստատություն։ Այն փորձում է մանրամասն ուսումնասիրել կենդանիների պահանջներն անազատության պայմաններում։
Գիտական ծրագրերի շրջանակներում կենդանաբանական այգին բազմիցս համագործակցում է Զալցբուրգի համալսարանի բնական գիտությունների ֆակուլտետի հետ։ Ներկայումս, կենդանաբանական այգին բաժանված է հետևյալ տեսակային խմբերի՝

Եվրասիական՝ գորշ արջ, ջրասամույր, կուղխ, լեռնայծ, չինական վագր, մկներ, օձեր, վարազ, փոքր պանդա, գիբոն և այլն
Ամերիկյան՝ ոսկեգլուխ առյուծային թամարին, զրահակիր, յագուար, պումա, ջայլամ, ֆլամինգո և այլն
Ավստրալիական՝ պարկավորներ և այլն
Աֆրիկյան՝ սպիտակ ռնգեղջյուր, զեբր գրևի, այծքաղ, լեմուր, խայտահավ, քամելեոն, մանգուստ և այլն։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-05-14 at the Wayback Machine.
(2558) Վիվ

(2558) Վիվ (անգլ.՝ Viv), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 26-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,215272 ա. մ., առավելագույնը մոտենում է 1,8686 ա. մ. հեռավորության վրա և հեռանում 2,562 ա. մ.։ Արեգակի շուրջ մեկ ամբողջական պտույտ է կատարում 1204,31 երկրային օրվա ընթացքում, իր ուղեծրով շարժվելով միջինում 0,298926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասերր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2558) Վիվ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տարտուի պայմանագրեր

Տարտուի պայմանագրեր, հաշտության պայմանագիր, որը 1919—1920 թթ. կնքվել է ՌԽՖՍՀ-ի և Էստոնիա-ի, ինչպես նաև՝ ՌԽՖՍՀ-ի և Ֆինլանդիայի միջև Էստոնիայի Տարտու քաղաքում Էստոնիայի անկախության և առաջին սովետա-ֆիննական պատերազմների ավարտի առիթով։
Այդ պայմանագրերն են՝

1919 թ.-ի դեկտեմբերի 31-ին ՌԽՖՍՀ-ի և Էստոնիայի Դեմոկրատական Հանրապետության միջև պատերազմական գործողությունների դադարեցման մասին պայմանագիր,
ՌԽՖՍՀ-ի և Էստոնիայի միջև 1920 թ.-ի փետրվարի 2-ին կնքված պայմանագիր,
1920 թ.-ի օգգոստոսի 13-ին ՌԽՖՍՀ-ի և Ֆինլանդիայի միջև հաշտության պայմանագիր,
1920 թ.-ի օգոստոսի 14-ին ՌԽՖՍՀ-ի և Ֆինլանդիայի միջև կնքված խաղաղության պայմանագիր։


== Ծանոթագրություններ ==
Ալլա Բարխատնովա

Ալլա Բարխատնովա (ռուս.՝ Бархатнова Алла Викторовна, սեպտեմբերի 25, 1973(1973-09-25), Կալինինո, Ստանովո-Կոլոդեզսկոյե, Օրլովսկի շրջան, Օրյոլի մարզ, ՌԽՖՍՀ, ԽՍՀՄ), առաջին գումարման Դոնեցկի Ժողովրդական Հանրապետության Ժողովրդական խորհրդի պատգամավոր, Ազատ Դոնբաս խմբակցության քարտուղար, 2014-2018 թվականների արտաքին քաղաքականության, միջազգային կապերի, տեղեկատվական քաղաքականության և տեղեկատվական տեխնոլոգիաների հարցերով Ժողովրդական խորհրդի քարտուղար։


== Կենսագրություն ==
Ավարտել է Դրուժկովկա քաղաքի դպրոցը։
Ավարտել է Մոսկվայի շրջանի Լոբնյա քաղաքում «չափագիտության միջոցների ավտոմատացման Համամիութենական գիտահետազոտական ինստիտուտը»։ Ինստիտուտի ավարտից հետո զբաղվել է ձեռնարկատիրական գործունեությամբ։
2000-2006 թվականներին աշխատել է «Զարեչնի» ՍՊԸ-ում և «Կոմպոլ» ՊԿՊ ՍՊԸ-ում՝ որպես գլխավոր հաշվապահ։
2006-2010 թվականներին աշխատել է «Կոմպոլ» ՍՊԸ-ի կոմերցիոն հարցերով փոխտնօրեն, 2010 թվականից «Տեխնիկա Լանիվի համար» ՍՊԸ-ի տնօրեն։
2010-2014 թվականներին եղել է անհատ ձեռներեց գյուղատնտեսական տեխնիկայի վաճառքի ոլորտում։ Այնուհետև աշխատել է որպես գլխավոր հաշվապահ «Հեռանկար» ՍՊԸ-ում և «Սլավոնական բանջարեղեն» ՍՊԸ-ում եղել է առևտրային տնօրեն։
2014 թվականին գուդուն Դոնբասում ռազմական գործողությունների սկսվելուց հետո, «Դրուժկովկայի տարածքային համայնքի» կազմում, գլխավորում էր Սլավյանսկից և Կրամատորսկից փախստականների վերաբնակեցման աշխատանքները, օգնություն էր ցուցաբերում հարկադիր վերաբնակներին։ Ակտիվորեն մասնակցել է ԴԺՀ ինքնորոշման հանրաքվեի կազմակերպմանն ու անցկացմանը Դրուժկովկայում։
2014 թվականին աշխատել է ԴԺՀ աշխատանքի և սոցիալական քաղաքականության նախարարությունում որպես գլխավոր հաշվապահ՝ շարունակելով կամավորական գործունեությունը հարկադիր վերաբնակների օգնության հարցում։ 2014 թվականին նոյեմբերին ընտրվել է Դոնեցկի Ժողովրդական Հանրապետության առաջին գումարման Ժողովրդական խորհրդի պատգամավոր «Ազատ Դոնբաս» դաշինքից, Ժողովրդական խորհրդի բյուջեի, ֆինանսների և տնտեսական քաղաքականության կոմիտեի անդամ, Ժողովրդական խորհրդի արտաքին քաղաքականության, միջազգային կապերի, տեղեկատվական քաղաքականության և տեղեկատվական տեխնոլոգիաների հարցերով կոմիտեի քարտուղար։
2019 թվականին, հրաժարվել է աջակցել կամավոր զինվորական ծառայությանը կանանց համար Ռուսաստանում։


== Ծանոթագրություններ ==
Նաճկադու

Նաճկադու (վրաց.՝ ნაჭკადუ), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Նաճկադու գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 5 մետր բարձրության վրա։
Նաճկադուը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Նաճկադուի հեռավորությունը կազմում է 36 կմ։


== Բնակչություն ==
Ըստ 2014 թվականի մարդահամարի տվյալների՝ Նաճկադուի բնակչությունը կազմում է 284 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
(1971) Հագիհարա

(1971) Հագիհարա (անգլ.՝ Hagihara), աստերոիդ աստերոիդների հիմնական գոտում։ Հայտնաբերվել է 1955 թվականի սեպտեմբերի 14-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,991559 ա. մ., առավելագույնը մոտենում է 2,7409 ա. մ. հեռավորության վրա և հեռանում 3,2422 ա. մ.։ Արեգակի շուրջ մեկ ամբողջական պտույտ է կատարում 1889,93 երկրային օրվա ընթացքում, իր ուղեծրով շարժվելով միջինում 0,190484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1971) Հագիհարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թունիկ Հովհաննիսյան

Թունիկ (Հարություն) Սարգսի Հովհաննիսյան (հուլիսի 5, 1908(1908-07-05), Բոլնիս-Խաչեն, Բորչալուի գավառ, Ռուսական կայսրություն - դեկտեմբերի 24, 1941(1941-12-24), Yam-Izhora, Տոսնենսկի շրջան, Լենինգրադի մարզ, ՌԽՖՍՀ, ԽՍՀՄ, թաղված է Կոլպինոյի եղբայրական գերեզմանոցում), հայ կոմպոզիտոր։


== Կենսագրություն ==
Ավարտել է Լենինգրադի կոնսերվատորիան (1939 թ., դասատու՝ Քրիստափոր Քուշնարյան)։ Գրել է սիմֆոնիա, լարային քառյակ, «Դաշնամուրային վարիացիաներ», գործիքային պիեսներ, երգեր (Ս. Տարոնցու, Բզնունու, Խաչիկ Դաշտենցի խոսքերով), ռոմանսներ (այդ թվում՝ Եղիշե Չարենցի «Հիշում ես դու» բանաստեղծության տեքստով) և այլն։


== Գրականություն ==
Կարագյուլյան Է., Թունիկ Հովհաննիսյան, Ե., 1974։
(4667) Ռոբիշ

(4667) Ռոբիշ (անգլ.՝ Robbiesh), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 4-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,665671 ա. մ., առավելագույնը մոտենում է 2,4257 ա. մ. հեռավորության վրա և հեռանում 2,9057 ա. մ.։ Արեգակի շուրջ մեկ ամբողջական պտույտ է կատարում 1589,67 երկրային օրվա ընթացքում, իր ուղեծրով շարժվելով միջինում 0,226461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4667) Ռոբիշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7495) Ֆեյնման

(7495) Ֆեյնման (անգլ.՝ Feynman), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 22-ին Միլոշ Տիխիի և Զդենեկ Մորավեցի կողմից Կլետում։
Միջին հեռավորությունը Արեգակից կազմում է 2,804492 ա. մ., առավելագույնը մոտենում է 2,3485 ա. մ. հեռավորության վրա և հեռանում 3,2605 ա. մ.։ Արեգակի շուրջ մեկ ամբողջական պտույտ է կատարում 1715,46 երկրային օրվա ընթացքում, իր ուղեծրով շարժվելով միջինում 0,209857 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7495) Ֆեյնման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օիեր Սանխուրխո

Օիեր Սանխուրխո Մատե ավելի հայտնի է որպես Օիեր (անգլ.՝ Oier Sanjurjo Maté, մայիսի 25, 1986(1986-05-25), Estella-Lizarra, Նավառա, Իսպանիա), իսպանացի ֆուտբոլիստ։ Հանդես է գալիս «Օսասունա» ֆուտբոլային ակումբի կազմում։ Կարող է հանդես գալ ինչպես պաշտպանի, այնպես էլ կիսապաշտպանի դիրքում։ 


== Ակումբային կարիերա ==
Իր կարիերայի սկզբնական շրջանը ֆուտբոլիստը անցկացրել է հարազատ «Իզարա ՖԱ»-ի ակադեմիայում, այնուհետև միացել է «Օսասունայի» ակադեմիային։ Լա Լիգայի շրջանակներում նա իր դեբյուտը նշել է 2008 թվականի սեպտեմբերի 24-ին «Դեպորտիվոյի» դեմ խաղում՝ 10-րդ րոպեին փոխարինելով Նաչո Մոնրեալին։ Այդ հանդիպումն ավարտվել է 0-0 հաշվով։
Հաջորդ մրցաշրջանի առաջին հինգ հանդիպումներում ֆուտբոլիստը հադես է եկել աջ պաշտպանի դիրքում՝ փոխարինելով Սեզար Ասպիլիկուետային։ 2011 թվականի հուլիսի 11-ին Օիերը մեկ տարի վարձակալության ժամկետով տեղափոխվել է «Սելտա Վիգո»։
Վարձակալությունից վերադառնալուց հետո իսպանացին երկարաձգել է թիմի հետ իր պայմանագիրը մինչև 2015 թվականը։ 2012-2013 մրցաշրջանի ընթացքում նա մասնակցել է 28 հանդիպման և դարձել 2 գոլի հեղինակ, բայց այնուամենայնիվ թիմը 14 տարվա դադարից հետո թիմը տեղափոխվել է Սեգունդա Դիվիզիոն։


== Վիճակագրություն ==


== Ձեռքբերումներ ==
Սեգունդա Դիվիզիոնի չեմպիոն - 2018-19


== Ծանոթագրություններ ==


== Արտաքին հղումներ ==
Oier պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Ռեհանա Մարյամ Նուր

«Ռեհանա Մարյամ Նուր» (բենգալերեն՝ রেহানা মরিয়ম নূর), 2021 թվականին լույս տեսած բենգալական ֆիլմ, որի ռեժիսորն է Աբդուլլահ Մոհամմադ Սաադը, իսկ պրոդյուսերը՝ Ջերեմի Չուան։ Ֆիլմը նկարահանվել է «Sensemakers Productions»-ի և «Potocol Metro Video»-ի համատեղ արտադրությամբ։
Այն պատմում է 35-ամյա բժշկի օգնականի մասին է, որն իր գործունեության ընթացքում հանդիպում է բազմաթիվ մարտահրավերների։ Այն միջազգային լայն տարածում է գտել գերմանական «Films Boutique» վաճառքի և բաշխման ընկերության հետ համագործակցության արդյունքում։ 2021 թվականի Կաննի կինոփառատոնի ընթացքում այն ընտրվել է «Հատուկ հայացք» ծրագրին մասնակցելու համար։ Սա Բանգլադեշում արտադրված առաջին ֆիլմն է, որը ցուցադրվում է այս կատեգորիայում։


== Սյուժե ==
Ֆիլմի գլխավոր հերոսուհին 37-ամյա Ռեհանա Մարյամ Նուրն է, որը աշխատում է մասնավոր քոլեջում որպես ուսուցչուհի։ Մի երեկո քոլեջից հեռանալիս նա ականատես է լինում անսպասելի միջադեպի, որի արդյունքում ստիպված է լինում մի կողմն դնել իր ամենօրյա հոգսերն ու քոլեջի ուսանողներից մեկի անունից արդարացիորեն բողոք բարձրացնել մեկ այլ դասավանդողի դեմ։
Արդարության հասնելու ճանապարհին Ռեհանան հանդիպում է մի շարք խոչընդոտների. այդ թվում՝ դպրոցի ղեկավարությունը սկսում է վատ վերաբերել վերջինիս 6-ամյա դստերը։ Նման պայմաններում հերոսուհին շարունակում է արդարություն փնտրել իր երեխայի և այդ աշակերտի համար՝ դպրոցում գործող «կանոններից դուրս»։


== Դերասանական կազմ ==
Ազմերի Բադհոն
Աֆիա Ջահիմ Ջաիմա
Կազմի Սամի Հասան
Աֆիա Վարնա
Յասիր ալ-Հաք
Սաբերի Ալամ։


== Ծանոթագրություններ ==
Հայ-լեհական հարաբերություններ

Հայ-լեհական հարաբերություններ, երկկողմ դիվանագիտական հարաբերություններ Հայաստանի և Լեհաստանի միջև։ Վարշավայում գործում է Հայաստանի դեսպանատուն։ Երևանում գործում է Լեհաստանի դեսպանատուն։ Լեհաստանը 2005 թվականին ճանաչել և դատապարտել է Հայոց ցեղասպանությունը։


== Դիվանագիտական հարաբերություններ ==
Լեհական կազմակերպությունները, օրինակ՝ «Lubawa SA»-ն, համագործակցում է Հայաստանի կառավարության հետ։ «Lubawa-Հայաստանը» և ՀՀ Պաշտպանության նախարարությունը հաջողությամբ ստեղծել են ձեռնարկություն՝ Հայաստանի զինված ուժերի համար ապահովելով զրահաբաճկոններ, սաղավարտներ, տրանսպորտի միջոցներ և վրաններ, ինչը լեհական ընկերությունների համար պորտալ է բացում եվրասիական շուկաներ մտնելու թույլտվություն ստանալու և աջակցելու համար։
Ռուսական, լեհական և հայկական լրատվական միջոցները հայտնում են, որ լեհական ընկերությունն սկսել է «PT72U»-ում հայկական Տ-72-ի արդիականացումը։
Լեհաստանից Հայաստան ներմուծման հիմնական արտադրանքը բալն է։


== Պատկերասրահ ==

		


== Տես նաև ==
Հայերը Լեհաստանում
Հայոց ցեղասպանության ճանաչում


== Ծանոթագրություններ ==


== Արտաքին հղումներ ==
Լեհաստանի դեսպանատուն Երևանում Archived 2016-06-01 at the Wayback Machine.
Հայաստանի դեսպանատուն Վարշավայում
Մուրզինո (գյուղ, Կրասնոկամսկի շրջան)

Անվան այլ կիրառումների համար տե՛ս՝ ՄուրզինոՄուրզինո (ռուս.՝ Мурзино, բաշկիրերեն՝ Мырҙа), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 72 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիրիո լը Գրան

Վիրիո լը Գրան (ֆր.՝ Virieu-le-Grand), կոմունա Ֆրանսիայում՝ Ռոն Ալպեր մարզի Էն գավառում։ Վիրիո լը Գրան կանտոնի վարչական կենտրոնն է։ Կոմունայի օկրուգը Բելլեն է։
Կոմունայի INSEE կոդը՝ 01452։


== Աշխարհագրություն ==
Կոմունան Փարիզ քաղաքից գտնվում է 420 կմ հարավ-արևելք, Դեպի արևելք՝ Լիոն քաղաք, 65 կմ է և 55 կմ հարավ-արևելք Բուրկ ան Բրեսից։
Կոմունայի տարածքի մեծ մասը ծածկված է անտառներով։


== Բնակչություն ==
Կոմունայի բնակչությունը 2010 թվականին կազմել է 1156 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 734 մարդկանցից 545-ը տնտեսապես ակտիվ են եղել, 189-ը `պասիվ (ակտիվության ցուցանիշը` 74,3% է, 1999 թվականին՝ 70,8%)։ 545 ակտիվ բնակիչներից աշխատել են 484-ը (265 տղամարդ, 219 կին), գործազուրկ եղել են 61-ը (35 տղամարդ, 26 կին)։ 189 պասիվներից 48 հոգի եղել են աշակերտ կամ ուսանող, 69-ը՝ թոշակառու, 72 պասիվ են եղել այլ պատճառներով։


== Տեսարժան վայրեր ==
Օնորե դ Յուրֆեի դղյակ (XV դար)։
Մյունյեի տունը (1498 թվական)։
Տուն (1486 թվական)։


== Ծանոթագրություններ ==


== Արտաքին հղումներ ==
«Вирьё-ле-Гран» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-03-25 
«Вирьё-ле-Гран» (ֆրանսերեն)։ cassini.ehess.fr։ Վերցված է 2014-03-25
Սպայական քանոն

Սպայական քանոն՝ հատուկ քանոն։ Այս գործիքը օգտագործում են սպաները։ Գործիքը իրենից ներկայացնում է հարթ մակերեվույթ, որի վրա տարբեր անցքեր կան։

Գերմաներեն-  Taktiklineal
Անգլերեն (անգլ.՝ ) - combat mission plotte
Այս քանոնը առաջինը պատրաստվել է ԽՍՀՄ-ում։ Այն պատրաստվել է թափանցիկ նյութից և ունեցել է դեղնամոխրագույն գույն։ Մեր ժամանակներում այս գօրծիքը պատրաստվում է թափանցիկ պլաստմասայից և կարող է ունենալ տարբեր գույներ։ ԽՍՀՄ Զինված ուժերում գոյություն ուներ նաև ծովային սպայական քանոն։


== Նշանակություն ==
Այս գործիքով կարելի է անկյուններ չափել, որոշել օբյեկտի կոորդինատները ինչպես նաև այս գործիքի միջոցով կարող ենք տարբեր նշումներ անել։ Այս գործիքը իրենից ներկայացնում է ունիվերսալ գործիք, որի մեջ հավաքված են այն բոլոր գործիքները, որոնք անհրաժեշտ են նշումներ անելու համար։
Սպայական քանոն գործիքը նախատեսված է .

Չափումներ անելու համար
Աշխատանքային փաստաթղթերով աշխատելու համար
Թշնամու և զորքը առանձանացնելու համար
Զորքի հանձնարարությունները ըստ իրենց կոչման կարգավորելու համար
Ռազմական գործողությունները պլանավորելու համար
Տարբեր տեխնիկայի և զենքերի օգտագործման համար
Աշխարհագրական սխեմաներ ստեղծելու համար


== Կազմ ==
ներառում է

քանոն
Անկյունաչափ (180 աստիճան )
Տարբեր երկրաչափական պատկերներ՝ եռանկյունի, քառանկյուն, հնգանկյուն և այլն
Տարբեր գրաֆիկական պատկերներ
Մասշտաբի հաշվիչ


== Չափեր ==
երկարություն- 20 (20,5) սանտիմետր
Լայնություն - 10 սանտիմետր


== Արժեք ==
ԽՍՀՄ- 47 կոպեկ
Ռուսաստանի Դաշնություն - 7-30 ռուբլի
Էսպերանսայի գավառ

Էսպերանսայի գավառ (պորտ.՝ Microrregião de Esperança), գավառ Բրազիլիայում, մտնում է Պարաիբա նահանգի մեջ։ Մտնում է Պարաիբա նահանգի գյուղատնտեսական շրջանի մեջ։ Բնակչությունը կազմում է 49 605 մարդ 2006 թվականի տվյալով։ Զբաղեցված տարածքը 274,930 կմ²։ Բնակչության խտությունը 180,4 մարդ/կմ²։


== Վիճակագրություն ==
Համախառն ներքին արտադրանքը կազմել է 115 944 132,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 365,16 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,622


== Գավառի կազմ ==
Գավառի կազմի մեջ են մտնում հետևյալ համայնքները.

Արեյալ
Էսպերանսա
Մոնտադաս
(622) Իսթեր

(622) Իսթեր (անգլ.՝ Esther), աստերոիդ աստերոիդների հիմնական գոտում։ Հայտնաբերվել է 1906 թվականի նոյեմբերի 13-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 2,41401 ա. մ., առավելագույնը մոտենում է 1,8283 ա. մ. հեռավորության վրա և հեռանում 2,9998 ա. մ., իսկ Երկրի ուղեծրին Իսթեր աստերոիդը նվազագույնը մոտենում է 0,8577 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1369,96 երկրային օրվա ընթացքում, իր ուղեծրով շարժվելով միջինում 0,262782 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,65° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(622) Իսթեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այգի

Անվան այլ կիրառումների համար տե՛ս՝ Այգի (այլ կիրառումներ)
Այգի, տարածք մարդու կողմից աճեցված պտղատու ծառերով և թփերով։ Միևնույն ժամանակ այգում կարելի է աճեցնել նաև դեկորատիվ թփեր, ծաղիկներ, կարող է լինել նաև բանջարանոցային տարրեր։


== Տեսակները ==
Այգիները լինում են տարբեր տեսակի.

Բուսաբանական այգի - տարածք է, որտեղ գիտահետազոտական, ուսուցողական, ճանաչողական նպատակներով աճեցնում են բազմատեսակ բույսեր, ուսումնասիրվում և ներկայացվում են աշխարհի տարբեր երկրներից բերված և տարբեր կլիմայական պայմաններում աճեցվող բույսերի հավաքածուներ։
Պտղատու այգի - տարածք է, որտեղ աճեցնում են պտղատու թփեր և ծառատեսակներ։
Դեկորատիվ այգի
Ձմեռային այգի
Ճապոնական այգի և նրա տարատեսակները
Չինական այգի
Անգլիական բնապատկերային այգի
Ֆրանսիական կանոնավոր այգիԱյգի են անվանում նաև հատապտղային կուլտուրաներով աճեցրած տարածքները։
Գյուղատնտեսության ճյուղերից մեկը, որն զբաղվում է այգիների մշակմամբ, անվանում են այգեգործություն։


== Տես նաև ==
Զբոսայգի
Ձմեռային այգի
Շամիրամի կախովի այգիներ
Սիրահարների այգի
Այգիները Հին Եգիպտոսում
Քանդակագործության Ազգային պարկ-թանգարան


== Ծանոթագրություններ ==


== Գրականություն ==
Мельник А. Г. Сады Ростовского кремля // Памятники культуры.
Новые открытия: Ежегодник. 1990. — М.: Кругъ, 1992. — С. 459—464. — ISBN 5-7396-0007-3 (ռուս.)
Мельник А. Г. К семантике монастырского сада // Памятники культуры. Новые открытия: Ежегодник. 1994. — М.: Наука, 1996. — С. 517—518. — ISBN 5-02-011177-5 (ռուս.)
Мельник А. Г. Митрополичий сад Ростовского кремля // История и культура Ростовской земли. 1997. — Ростов, 1998. — С. 149—163. (ռուս.)
Новикова Е. В. Китайский сад — модель взаимоотношений Человека и Природы // Человек и Природа в духовной культуре Востока. — М.: ИВ РАН: Крафт+, 2004. — С. 397—417. (ռուս.)
Малявин В. В. Волшебство сада // Малявин В. В. Сумерки Дао. Культура Китая на пороге Нового времени. — М., 2003. — С. 302—351. (ռուս.)
Արաբի (ծածկանուն)

Արաբի, հայկական ծածկանուն։
Ծածկանունն օգտագործել են հետևյալ անձինք՝

Արտաշես Աբալյան, ծածկանունն օգտագործել է՝ «Աշխատանք» (Թիֆլիս) 1906 - № 4: «Արշալույս» (Թիֆլիս) 1905 - № 76; 1906 - № 1, 4, 23: «Երիտասարդ Հայաստան» (Բոստոն) 1904 - № 33; 1905 - № 36-38: «Տարազ» (Թիֆլիս) 1901 - № 26, 34, 36, 45; 1905 - № 15: Գերբնական հիվանդություն, Թիֆլիս, 1903, Սրբազան ժամեր, Թիֆլիս, 1904։


== Ծանոթագրություններ ==
Ռուդիկով (գյուղ, Գադյաչի շրջան)

Ռուդիկով (ուկրաիներեն՝ Рудиків), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1870 թվականին։
2001 թվականի տվյալներով Ռուդիկով գյուղում բնակվում էր 71 մարդ։ Բնակավայրը զբաղեցնում է 0,822 կմ² տարածք։ Բնակչության խտությունը կազմում էր 86,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7246) 1991 RP25

(7246) 1991 RP25, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 12-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,079482 ա. մ., առավելագույնը մոտենում է 2,5491 ա. մ. հեռավորության վրա և հեռանում 3,6099 ա. մ.։ Արեգակի շուրջ մեկ ամբողջական պտույտ է կատարում 1973,85 երկրային օրվա ընթացքում, իր ուղեծրով շարժվելով միջինում 0,182384 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7246) 1991 RP25 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոբիտի Կամանի

Պոբիտի Կամանի (բուլղար․՝ Побити камъни,  («Դիլիքթաշ» թուրքերեն՝ dikili taş), "կանգուն քարեր են"), որը նաև հայտնի է որպես Քարերի Անտառ անվամբ, անապատի նման ժայռային երևույթ է, որը գտնվում է  Բուլղարիայի Վառնա մարզի հյուսիս-արևմուտքում։ Այն Բուլղարիայի միակ անապատն է։ Անապատը բաղկացած է ավազաթմբերից և մի քանի բնական ժայռային կազմավորումների խմբերից, որոնց ընդհանուր տարածքը կազմում է 13 կմ²։ Ձևավորումները հիմնականում 5-ից 7 մ բարձրություն ունեն և ներկայացնում են իրենցից  0,3-ից մինչև 3 մ հաստությամբ քարե սյուներ։ Սյուները  չունեն ամուր հիմքեր, բայց փոխարենը ծածկված են ավազով և այնպիսի տեսք ունեն, կարծես թե թաղվել են ավազի մեջ։ Բուլղարիայի այս շրջանում կարելի է տեսնել ավազային փոթորիկները։ Քարե անապատը ոչ միայն Եվրոպայի հայտնի դիտարժան վայրերից է, այլև այն վայրերից մեկն է, որտեղ աճում է անապատային բուսականություն, մասնավորապես կակտուս։ Այն նաև Եվրոպայի միակ անապատն է, որտեղ ապրում են անապատային սողուններ և այլ անապատի կենդանատեսակներ։ Քարե անապատը Իսպանիայի Տաբերնաս անապատի հետ միասին հանդիսանում է Եվրոպայի երկու բնական անապատներից մեկը և միակ հայտնի բնական անապատն է Արևելյան Եվրոպայում։
Գոյություն ունի քարե սյուների առաջացման մի քանի հիպոթեզ, որոնք կարելի է միավորել երկու հիմնական խմբերում՝ օրգանական և ոչ օրգանական։ Առաջինը բացատրում է սյունների առաջացումը մարջանների և ջրիմուռների կուտակմամբ, իսկ երկրորդի համաձայն սյուների պրիզմաձևությունը քամու գործունեության արդյունքն է, որը հավասարեցրել է լեռնային ապարները, ինչպես Հսկաների սալարկուղին Հյուսիսային Իռլանդիայում։ Որպեսզի յուրահատուկ օբյեկտը պահպանվի, այն 1937 թվականին հայտարարվեց որպես բնության հուշարձան։


== Պատկեասրահ ==

		
		
		
		
		
		
		


== Գրականություն ==
Юдович Я. Э., Ветошкина О. С., Кетрис М. П. Болгарский геологический феномен // Вестник института геологии Коми научного центра Уральского отделения РАН. — 2009. — В. 2. — С. 12-15.
Динев Л., Мишев К. Болгария: краткая география. — М.: Издательство «Мысль», 1973. — С. 360. — 368 с.
Баньковский Л., Баньковская В. Что такое «Побитые камни»? // Химия и жизнь : журнал. —М., 1972. — № 6. — С. 76-79.
Dimitrov Lyubomir։ «Pobiti Kamani» (Bulgarian)։ Varna-bg.com։ Արխիվացված է օրիգինալից 2007-05-17-ին։ Վերցված է 2006-08-02 
de Boever E., Birgel D., Thiel V., Muchez P., Peckmann J., Dimitrov L., Swennen R. 2009. The formation of giant tubular concretions triggered by anaerobic oxidation of methane as revealed by archaeal molecular fossils (Lower Eocene, Varna, Bulgaria. Palaeogeography, Palaeoclimatology, Palaeoecology 280, 23-36.
Московский государственный университет им. М. В. Ломоносова Вестник Московского университета: География, Том 21 // Изд-во Московского университета : журнал. —М., 1966. — № 21. — С. 71.


== Ծանոթագրություններ ==


== Արտաքին հղումներ ==
Pobiti Kamani - Photo gallery
Ֆեդոտկովո (գյուղ, Տյոմկինսկի շրջան)

Ֆեդոտկովո (ռուս.՝ Федотково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լինտե (այլ կիրառումներ)

Լինտե, կարող է վերաբերել՝

Լինտե - գյուղ Էստոնիայի Պիլվամաա նահանգի Ռեպինա շրջանում
Լինտե - կոմունա Գերմանիայի Բրանդենբուրգ հողատարածքում
(5301) Նովոբրանեց

(5301) Նովոբրանեց (անգլ.՝ Novobranets), աստերոիդ աստերոիդների գոտու արտաքին մասում։ Հայտնաբերվել է 1974 թվականի սեպտեմբերի 20-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,366361 ա. մ., առավելագույնը մոտենում է 3,0229 ա. մ. հեռավորության վրա և հեռանում 3,7098 ա. մ.։ Արեգակի շուրջ մեկ ամբողջական պտույտ է կատարում 2256 երկրային օրվա ընթացքում, իր ուղեծրով շարժվելով միջինում 0,159574 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5301) Նովոբրանեց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բադ Շտաֆելշթայն

Բադ Շտաֆելշթայն  (գերմ.՝ Bad Staffelstein), կոմունա Գերմանիայում, Բավարիա համայնքում։
Գտնվում է Վերին Ֆրանկոնիա վարչական շրջանի ենթակայության ներքո։ Կոմունան գտնվում է Լիխտենֆելսի շրջանում։ Բնակչությունը կազմում է 10 618 մարդ, տարածքը` 99,39 կմ² (2009 թվականի դեկտեմբերի 31-ի տվյալներով)։ Պաշտոնական կոդը` 09 4 78 165.։ Հեռախոսային կոդ՝ +49 9573։


=== Տեսարժան վայրեր ===
Երբեմնի վանք Բենց
Ֆիրցեմխայլիգեն բազլիկը


== Ծանոթագրություններ ==
Աստերոիդների ցանկ (192501-192600)

Աստերոիդների ցանկ (192401-192500)  • Աստերոիդների ցանկ  • Աստերոիդների ցանկ (192601-192700)
 Աստերոիդների ցանկ (192401-192500)  • Աստերոիդների ցանկ  • Աստերոիդների ցանկ (192601-192700)
Եկատերինովկա (գյուղ, Սինգիլեևսկի շրջան)

Անվան այլ կիրառումների համար տե՛ս՝ ԵկատերինովկաԵկատերինովկա (ռուս.՝ Екатериновка), գյուղ Ռուսաստանի Ուլյանովսկի մարզի Սինգիլեևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապալաի լեզու

Ապալաի (Apalaí, Apalay, Aparai), կարիբյան լեզու, որով խոսում են ապալաի (ապարաի) ժողովուրդները, ովքեր ապրում են 20 գյուղերում, հիմնականում Պարու Լեսե գետի վրա, այլ մարգինալ խմբերի հետ՝ Ժառ և Սիտար գետերում, Բրազիլիայի Պարա նահանգում։ Կարող են խոսել նաև վայանա լեզվով։


== Ծանոթագրություններ ==


== Արտաքին հղումներ ==
Ապալաի
Իվան Վազով

Իվան Վազով Մինչով (բուլղար․՝ Иван Вазов, հուլիսի 9, 1850(1850-07-09) կամ հունիսի 27 (հուլիսի 9), 1850, Սոպոտ, Օսմանյան կայսրություն - սեպտեմբերի 22, 1921(1921-09-22)[…], Սոֆիա, Բուլղարիայի թագավորություն), բուլղար գրող, հասարակական գործիչ։


== Կենսագրություն ==
Սովորել է Պլովդիվի գիմնազիայում։ Թուրք, լծից Բուլղարիայի ազատագրվելուց հետո եղել է դատավոր Բերկովից քաղաքում (1879-1880), Մարզային ժողովի (Պլովդիվում) մշտական կոմիտեի անդամ (1880-1885), Բուլղարիայի լուսավորության նախարար (1897-1899)։ Հայտնի են Վազովի «Դրոշ և տավիղ» (1876), «Բուլղարիայի վիշտը» (1877), «Փրկություն» (1878) եռերգություն կազմող ժողովածուները, որոնք պատմում են թուրքական լծի դեմ բուլղարների պայքարի մասին։
Հերոսական ռոմանտիկայի շնչով են համակված հայդուկային և հեղափոխական շարժման գործիչներին նվիրված «Լեռնակույտ»(1879, հրտ․ 1880), «Զագորկա» (1882, հրտ․ 1883) պոեմները։ Վազովի հեղափոխահայրենասիրական պոեզիայի գագաթը «Մոռացվածների էպոպեան» (1881-1884) քնարաէպիկական պոեմների շարքն է։ Վազովի ստեղծագործության մեջ մեծ տեղ է գրավում ռուս-բուլղարական բարեկամության թեման։ 1880-ական թվականների քնարերգությունն աչքի է ընկնում թեմաների ու ժանրերի բազմազանությամբ («Տավիղ», 1881, «Դաշտեր և անտառներ», 1884 ժողովածուներ)։
1880-ական թվական սկզբին Վազովը դիմել է արձակին։ «Մերժվածները» (1883-1884) վիպակը նվիրված է Ռումինիայում գտնվող բուլղար տարագիրներին։ Վազովի գլուխգործոցը բուլղար ժողովրդի 1876 թվականի ապստամբությունը պատկերող «Լծի տակ» (1889-1890, հայ, հրտ․ 1903) ռեալիստական հերոսապատումն է, որը թարգմանվել է բազմաթիվ լեզուներով, մտել է համաշխարհային գրականություն։
1890-ական թվականների սկզբին Վազովը պատմահերոսական թեմաներից անցել է արդիականության հրատապ խնդիրներին։ «Նոր երկիր» (1896), «Կազալարի թագուհին» (1903) վեպերում և «Վիպակներ ու պատմվածքներ» (հ․ 1-3, 1891-1893), «Քերծվածքներ ու բծեր» (հ․ 1-2, 1893-1995) ժողովածուներում, որոնք բուլղար գրականության մեջ հաստատեցին ռեալիստական կարճ պատմվածքի ժանրը, մերկացվում են բուրժուազիայի բարքերը։
Վազովը նշանակալի ավանդ ունի նաև ազգային թատրոնի ստեղծման գործում։ Դրամայի է վերածել «Մերժվածները» վիպակը, «Լծի տակ» վեպը։ Գրել է միջնադարյան Բուլղարիայի կյանքից քաղված սյուժեներով պատմական դրամաներ («Դեպի անդունդ»,1908, «Բորիսլավ», 1909, «Իվայլո», 1911), ինչպես նաև կատակերգություններ («Փառքի թեկնածուները», 1901, «Եկամտաբեր պաշտոնի ետևից», 1903)։ Վազովի ստեղծագործությունը բուլղարական քննադատական ռեալիզմի զարգացման բարձրակետն է։


== Երկեր ==
Գալի՞ս է արդյոք, Բաքու, 1898
Լծի տակ, Երևան, 1953


== Տես նաև ==
Իվան Վազովի անվան ազգային թատրոն
Իվան Վազովի անվան ազգային գրադարան


== Ծանոթագրություններ ==
Մ.թ.ա. 150


== Դեպքեր ==


== Ծնունդներ ==


== Մահեր ==
Եվլախ

Եվլախ (ադրբ.՝ Yevlax), քաղաք ներկայիս Ադրբեջանական Հանրապետություն, Եվլախի շրջանի վարչական կենտրոն։ Բնակչությունը՝ ▲60 000 մարդ (2015)։


== Ծանոթագրություններ ==
Սամոյլովկա (գյուղ, Մելեուզովսկի շրջան)

Անվան այլ կիրառումների համար տե՛ս՝ ՍամոյլովկաՍամոյլովկա (ռուս.՝ Самойловка, բաշկիրերեն՝ Самойловка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևիե

Լևիե (ֆր.՝ Levie), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Գրան Սյուդ կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A142։


== Բնակչություն ==
Համայնքի բնակչությունը 2008 թվականին կազմում էր 757 մարդ։


== Տնտեսություն ==

2007 թվականի տվյալներով 437 աշխատունակ տարիքի մարդկանցից (15-64 տարեկան) 262-ը տնտեսապես ակտիվ էին, 175-ը անգործունակ (ակտիվության ցուցանիշը 60,0 %, 1999 թվականին եղել է՝ 57,9 %)։ 262 աշխատունակ բնակիչներից 228-ը աշխատում էին (125 տղամարդ և 103 կին), անաշխատանք էին 34-ը (17 կին և 17 տղամարդ)։ 175 անգործունակ մարդկանցից 43-ը աշակերտներ կամ ուսանողներ են, 56-ը թոշակառու, 76-ը անաշխատունակ էին այլ պատճառներովref>«Emploi et population active 1999 et 2007» (ֆրանսերեն)։ INSEE։ Արխիվացված օրիգինալից 2012-08-29-ին։ Վերցված է 2011-09-21 </ref>։
2008 թվականին կոմունայում հաշվվել են 327 հարկատու տնտեսություններ, որտեղ ապրել է 664 մարդ։ Միջին եկամուտը մեկ մարդու հաշվով կազմել է 14 239 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լևիե» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-21 
«Լևիե» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Կլադոֆորա

Կլադոֆորա (լատ.՝ Cladophora), կանաչ ջրիմուռների ցեղ։ Հայտնի է մոտ 100 (այլ տվյալներով՝ 150), ՀՀ-ում՝ 1 տեսակ՝ կլադոֆորա հավաքական (C. glomerata)։


== Էկոլոգիա ==
Բնակվում է ծովերում և քաղցրահամ ջրավազաններում։ Ամրանում է հիմնանյութիև և ջրին տալիս կեղտոտ կանաչ գույն։


== Կենսաբանական նկարագիր ==
Կլադոֆորա մարմինը թփանման է՝ կազմված բազմաթիվ ճյուղավորված թելիկներից, որոնք հատվածավորված են առանձին բազմակորիզ բջիջների և ունեն ցանցաձև քրոմատոֆոր։ Բազմանում է անսեռ (զոոսպորներով) և սեռական (իզոգամիա) ճանապարհներով։


== Տեսակներ ==

Cladophora aegagropila - not anymore; now again Aegagropila linnaei.
Cladophora albida
Cladophora aokii
Cladophora brasiliana
Cladophora catenata
Cladophora coelothrix
Cladophora columbiana
Cladophora crispata
Cladophora dalmatica
Cladophora fracta
Cladophora glomerata
Cladophora graminea
Cladophora montagneana
Cladophora ordinata
Cladophora prolifera
Cladophora rivularis
Cladophora rupestris
Cladophora scopaeformis
Cladophora sericea
Cladophora vagabunda


== Արտաքին հղումներ ==
Images Archived 2017-02-24 at the Wayback Machine. of Cladophora at Algaebase


== Գրականություն ==
Guiry, M.D.; Guiry, G.M. (2008). "Cladophora". AlgaeBase. World-wide electronic publication, National University of Ireland, Galway. Retrieved 2009-02-06.
T. J. Entwisle & M. D. Guiry (2005-11-12). "Cladophora Kützing 1843: 262". AlgaeBase.
Cladophora Index. Monterey Bay Aquarium
Marsin, P. and J. Tomasz. (2005). Introductory studies on the morphology of the genus Cladophora from the Gulf of Gdańsk. Ocean. Hydrob. Studies, 34(Supl.3)։ 187-193
Սուրբծննդյան գերան

Սուրբծննդյան գերան, ավանդական սուրբծննդյան տորթ գերանի տեսքով։ Տարածված է Ֆրանսիաում և Ֆրանսիայի նախկին գաղութներում։ Իրականում դա ռուլետի տարաձևություն է։ Տորթի սովորական պատրաստումը եկել է հին միջնադարի սուրբծննդյան խորհրդից։
Օրիգինալ Յուլի գերանի բաղադրատոմսն ի հայտ է եկել 19-րդ դարի  կեսից։ Այն ավանդաբար պատրաստվում է ջենիոզից, սովորաբար թխում են մեծ, բարակ շվեյցարական ռուլետի թավայում, պատրաստվում է գլազուրով, գլորվելով դառնում է գլան և դրիսից նորից լցնում են գլազուր։ Ամենատարածվածը բիսկվիթով և շոկոլադե կրեմով պատրաստվածն է, չնայած կան բազմաթիվ տարբերակներ, որոնք պարունակում են գանաշ և էսպրեսսոյով ու լիկյորով համեմված գլազուր։
Հաճախ Յուլի գերանները մատուցվում են մի ծայրը կտրված և տորթի վրա դրված, որպեսզի նմանվի կոտրված ճյուղի։ Կեղևը պատրաստվում է գլազուրի վրա պատառաքաղով գծեր քաշելով, իսկ վրան շաքարի փոշի ցանելով նմանվում է ձյան։ Տորթի այլ զարդարանքներy կարող են ներառել ծառի ճյուղեր, թարմ հատապտուղներ և սնկեր պատրաստված բեզեից կամ մարցիպանից։
«Բյուշ դյո Նոել» անունը սկզբնապես վերաբերել է Յուլի գերանին, որից հետո վերագրվել է աղանդերին, հավանաբար 20-րդ դարի առաջին կեսին։ Մինչև 1945 թիվը  դրանով արդեն անվանում էին թխվածքը։


== Ծանոթագրություններ ==


== Գրականություն ==
Савельева О. М. История «рождественского полена» как пример эволюции мифа Archived 2016-03-04 at the Wayback Machine. // СОФИЯ։ Альманах։ Вып. 2։ П. А. Флоренский и А. Ф. Лосев։ род, миф, история. — Уфа։ Издательство «Здравоохранение Башкортостана», 2007. — С. 267-273


== Արտաքին հղումներ ==
Токарев С. А, Филимонова Т. Д. Происхождение рождественской елки. Рождественское полено, бадняк. Фрагмент из работы «Обряды и обычаи, связанные с растительностью»
Հուդզոն (այլ կիրառումներ)

Հուդզոն կարող է վերաբերել՝

Հուդզոն — գետ ԱՄՆ-ում։
Հուդզոնի ծոց — Հյուսիսային սառուցյալ օվկիանոսի ծով՝ Կանադայի ափերի մոտ։
Հուդզոնի նեղուց — նեղուց Լաբրադոր թերակղզու և Բաֆինի երկիր կղզու միջև։
Ախալշեն (Աբխազիա)

Անվան այլ կիրառումների համար տե՛ս՝ Ախալշեն (այլ կիրառումներ)Ախալշեն (Ափրա, մինչ 1944 թվականը` Անդրեևկա, վրաց.` ახალშენი), գյուղ Աբխազիայի Սուխումի շրջանում, Սուխումից 20 կմ հյուսիս-արևելք։ Գտնվում է Սև ծովից 13 կմ հեռավորության և ծովի մակարդակից 480 մ բարձրության վրա։


== Բնակչությունը ==
1959 թվականի տվյալներով գյուղն ուներ 397 բնակիչ, հիմնականում հայեր, վրացիներ և հույներ : 1968 թվականին գյուղում ապրում էր 432 մարդ, իսկ 1989 թվականի տվյալներով, գյուղն ուներ 288 բնակիչ։
Բնակիչներն զբաղվում են ծխախոտի, եգիպտացորենի, թեյի մշակությամբ, պտղաբուծությամբ, անասնապահությամբ և շերամապահությամբ։ Գյուղն ուներ վրացական ութամյա դպրոց և բուժկայան։
Գյուղը հիմնադրել են հույները` 1880 թվականին։ Հայերը եկել են Տրապիզոնի շրջակա գյուղերից` 1894 թվականին։


== Ծանոթագրություններ ==
Ալպենա շրջան (Միչիգան)

Ալպենա շրջան (անգլ.՝ Alpena County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 4,390 կմ² է, բնակչությունը՝ 29,598 մարդ (2010 թ. տվյալներով)։ Շրջկենտրոնն է Ալպենա բնակավայրը։ Կազմավորվել է 1857 թ.։
Հզոր խմբակ

«Հզոր խմբակ», ռուս կոմպոզիտորների ստեղծագործական ընկերակցություն։ Հայտնի է նաև «Բալակիրևյան խմբակ», «Ռուսական նոր երաժշտական դպրոց» անվանումներով։ Ձևավորվել է 19-րդ դարի 50-ական թվականների վերջին և 60-ական թվականների սկզբին։ Գործել է մինչև 1870-ական թվականների կեսերը։ Անդամներն էին՝ Միլի Ալեքսանդրովիչ Բալակիրևը (հիմնադիր և ղեկավար), Ալեքսանդր Պորֆիրևիչ Բորոդինը, Ցեզար Անտոնովիչ Կյուին, Մոդեստ Պետրովիչ Մուսորգսկին, Նիկոլայ Անդրեևիչ Ռիմսկի-Կորսակովը։


== Ձևավորումը և գործունեությունը ==
«Հզոր խմբակ»-ի ստեղծագործական ծրագիրը և գեղագիտությունը ձևավորվել են 1860-ական թվականներին դեմոկրատական գաղափարախոսության, հատկապես գեղարվեստական քննադատ Վ. Վ. Ստասովի հայացքների ազդեցությամբ։ Լինելով Գլինկայի և Դարգոմիժսկու ավանդույթների շարունակողներ՝ խմբակի անդամները միաժամանակ որոնել են ազգային պատմական և ժամանակակից թեմաներ և կերպարներ վերամարմնավորելու նոր միջոցներ, ձգտել են երաժշտությունը մոտեցնել կյանքի առաջադիմական, հանապազօրյա պահանջներին։ Մուսորգսկու («Բորիս Գոդունով», «Խովանշչինա»), Բորոդինի («Իշխան Իգոր»), Ռիմսկի-Կորսակովի («Պսկովուհի») և այլ օպերաներում արտացոլվել են Ռուսաստանի պատմության էջերը, արտահայտվել ժողովրդական շարժման տարերային ուժը, հայրենասիրական ու սոցիալ-քննադատական գաղափարներ։ Իրենց երաժշտության լեզուն կերտելիս նրանք օգտվել են ժողովրդական երաժշտությունից, հատկապես գեղջկական երգից, և ստեղծել վառ արտահայտված ազգային ոճ։ Խմբակի անդամները մեծ հետաքրքրություն են ցուցաբերել Արևելքի երաժշտության՝
նկատմամբ (Բալակիրևի «Թամար» սիմֆոնիկ պոեմը և «Իսլամեյ» դաշնամուրային ֆանտազիան, Բորոդինի «Իշխան Իգոր» օպերայի 2-րդ և 3-րդ գործողությունները, Ռիմսկի-Կորսակովի «Անթար» և «Շեհերազադե» սիմֆոնիկ սյուիտները և այլն)։

Բալակիրևի և Մուսորգսկու ժողովրդական մեղեդիների գրառումներում կան նաև հայկական նմուշներ (այդ թվում՝ դասական երաժշտությունը հարստացրել են հատկապես օպերայի, սիմֆոնիկ և վոկալ-կամերային երաժշտության բնագավառներում։ Նրանց ստեղծած բազմաթիվ օպերային երկեր ռուսական դասական օպերայի գլուխգործոցներ են։ Ռիմսկի-Կորսակովը՝ գործիքավորման խոշորագույն վարպետներից մեկը, զարգացման բարձր աստիճանի է հասցրել ազգային ծրագրային սիմֆոնիկ երաժշտությունը։ Ռուսական դաշնամուրային գրականության զարդերից են Բալակիրևի «Իսլամեյը» և Մուսորգսկու «Պատկերներ ցուցահանդեսից» սյուիտը, կամերային-գործիքային անսամբլների առաջին դասական նմուշներից են Բորոդինի երկու լարային կվարտետները։ «Հզոր խմբակ»-ի երաժշտական-հասարակական գործունեության դրսևորումներից է «Անվճար երաժշտական դպրոց»-ի հիմնադրումը Բալակիրևի ու խմբավար Լոմակինի ջանքերով (հիմնադրվել է 1862 թվականին, գոյատևել է մինչև 1917 թվականը)։ Խմբակի գաղափարներն ու ստեղծագործական սկզբունքները մեծապես նպաստել են ռուս, երաժշտական մշակույթի զարգացմանը, նրա ավանդույթները յուրովի կիրառել են նաև այլազգի կոմպոզիտորներ, այդ թվում՝ Ալեքսանդր Սպենդիարյանը և Աշոտ Տեր-Ղևոնդյանը։
«Հզոր խմբակ»-ն իր գործունեությամբ ահռելի ավանդ ունեցավ թե' ռուս, թե' համաշխարհային երաժշտական մշակույթի զարգացման գործում։


== Ծանոթագրություններ ==


== Արտաքին հղումներ ==
The Five-ը Բրիտանիկա հանրագիտարանում
The Article about The Five in "1000 years of Russian Music" Archived 2007-09-30 at the Wayback Machine.
Russian musical influences of The Five on works of Claude Debussy
Տիպային նախագիծ

Տիպային նախագիծ, տիպային (նույնատիպ) շենքերի, կառույցների, կոնստրուկցիաների, մանրամասերի և այլ կերտվածքների նախագիծը, որ նախատեսված է զանգվածային շինարարության կամ սերիական արտադրության համար։
Շինարարական (հիմնականում) նախագծերի զարգացման համակարգը նախատեսված է հետագա շինարարության ընթացքում կրկնակի իրականացման համար։ Տեխնոլոգիան օգտագործվում է, մասնավորապես, բնակելի, արդյունաբերական շենքերի և հասարակական շենքերի զանգվածային տեսակների կառուցման մեջ։
Վերաօգտագործման նախագծային փաստաթղթերի կիրառումը պարտադիր է պետական ​​և համայնքային հաճախորդների համար, բացառությամբ նման փաստաթղթերի բացակայության կամ մշակութային ժառանգության օբյեկտների պահպանման հատկապես վտանգավոր, տեխնիկապես բարդ օբյեկտների և աշխատանքների կառուցման։
XX դարի սկզբին ստանդարտ նախագծերի կարիքը մեծապես մեծացել է։ Դա հատկապես վերաբերում էր արդյունաբերության և տրանսպորտի ոլորտում։


== Ծանոթագրություններ ==
Բերեգելի (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ԲերեգելիԲերեգելի (ուկրաիներեն՝ Берегелі), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Բերեգելի գյուղում բնակվում էր 115 մարդ։ Բնակավայրը զբաղեցնում է 0,695 կմ² տարածք։ Բնակչության խտությունը կազմում էր 165,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիսլավ Աղաբաբյան

Վլադիսլավ Շավարշի Աղաբաբյան (նոյեմբերի 8, 1932(1932-11-08), Սամարա, ՌԽՖՍՀ, ԽՍՀՄ - նոյեմբերի 8, 1994(1994-11-08), Երևան, Հայաստան), հայ բուսաբան։ Կենսաբանական գիտությունների դոկտոր (1969), պրոֆեսոր (1972)։
Շավարշ Աղաբաբյանի որդին։
Էլեոնորա Գաբրիելյանի ամուսին։


== Կենսագրություն ==
1955 թվականին ավարտել է Լենինգրադի պետական համալսարանը։ 1961-1964 և 1966-1970 թվականներին աշխատել է ՀԽՍՀ ԳԱ Բուսաբանության ինստիտուտում։ 1964-1966 թվականներին եղել է ՀԽՍՀ ԳԱ կենսաբանական բաժանմունքի գիտքարտուղար, 1970-1994 թվականներին՝ Հայկական պետական մանկավարժական ինստիտուտի բուսաբանության ամբիոնի վարիչ։
Աշխատանքները վերաբերում են բույսերի ծաղկափոշու և սպորների ձևի, կառուցվածքի և զարգացման հարցերին, բույսերի ձևաբանությանը և կարգաբանությանը։


== Երկեր ==
Пыльца примитивных покрытосеменных, Е., 1973 թ..
Բուսաբանություն և բույսերի էկոլոգիա, 1987 թ. : Տիտղթ. (Վ. Շ. Աղաբաբյան)


== Ծանոթագրություններ ==
Համասպրուհի

Համասպրուհի, հայկական իգական անուն։ Առաջացել է հայերեն համասպրում ծաղկանունից՝ ուհի մասնիկով։ Հիշատակված է մեկ անգամ 10-րդ դարում։


== Գործածություններ ==
Համասպրուհի, դուստր Սյունյաց Բաբկեն իշխանի, ով Հալիս գյուղը նվիրեց Տաթևի վանքին (10-րդ դարի սկիզբ)։


== Ծանոթագրություններ ==
Զանդուկի

Զանդուկի (վրաց.՝ ზანდუკი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1360 մետր բարձրության վրա։ Շրջկենտրոն Դուշեթից հեռու է 61 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 22 մարդ։


== Ծանոթագրություններ ==